El 22 de setiembre de 1830 promulgóse la primer constitución ecuatoriana, que declaró, ente otros artículos, que los departamentos del Azuay, Guayaquil y Quito quedaben axuntaos ente sigo formando un solu cuerpu independiente col nome d'Estáu del Ecuador. Juan José Flores asumió'l poder como Presidente del nuevu Estáu y José Joaquín de Olmedo como Vicepresidente. A Flores confirmóse-y como presidente constitucional, pero la so errada política económica, los privilexos qu'dio a los militares (munchos d'ellos nacíos fora del Ecuador) y la virtual supresión de les llibertaes públiques ayenáron-y simpatíes, entamándose la oposición alredor de la sociedá El Quiteño Llibre, que yera un periódicu famosu nesa dómina.